На основу члана 55, 57. и члана 60. став 1. тачка 1) Закона о јавним набавкама („Службени гласник Републике Србије”, број 124/12, 14/15, 68/15) и Одлуке о покретању отвореног поступка јавне набавке број 404-41/2017-04 од 13.09.2017. године, Општинска управа општине Љубовија, дана 15.09.2017. године, објављује:

**ПОЗИВ ЗА ПОДНОШЕЊЕ ПОНУДА**

**у отвореном поступку јавне набавке број ЈН 34/2017**

**Радови на асфалтирању локалних општинских путева и улица:**

**Балканска улица и улица Николе Јовановића**

**Назив, адреса и интернет страница Наручиоца**: Општинска управа општине Љубовија, Војводе Мишића 45, 15320 Љубовија, [www.ljubovija.rs](http://www.ljubovija.rs)

**Врста наручиоца**: градска и општинска управа

**Врста поступка јавне набавке**: отворени поступак

**Врста предмета јавне набавке**: радови

**Природа и обим радова и основна обележја радова, место извршења радова, ознака из класификације делатности, односно назив и ознака из општег речника набавке:** Радови на асфалтирању локалних општинских путева и улица: Балканска улица и улица Николе Јовановића**,** према техничкој документацији и предмеру који су саставни део конкурсне документације. Предмет набавке су: претходни радови, доњи строј, горњи строј, асфалтни радови.

Ознака из класификације делатности: Сектор Ф – грађевинарство, Област 42 – Изградња осталих грађевина, Грана 42.1 – Изградња путева и железничких пруга, Група 42.11 – Изградња путева и аутопутева.

Назив и ознака из општег речника набавке:

45233142 - радови на поправљању путева

45233220 - радови на површинском слоју путева.

**Критеријум за доделу уговора:** „најнижа понуђена цена“.

**Начин преузимања конкурсне документације, односно интернет адресa где је конкурсна документација доступна:** Конкурсна документација је доступна на Порталу јавних набавки и интернет страници Наручиоца [www.ljubovija.rs](http://www.ljubovija.rs) .

**Начин подношења понуде и рок:** Понуде се могу достављати лично или путем поште, на адресу Наручиоца – Општинска управа општине Љубовија, Војводе Мишића 45, 15320 Љубовија, сваког радног дана од 07 до 15 часова и морају се налазити у затвореној коверти са назнаком - „ПОНУДА - НЕ ОТВАРАТИ – јавна набавка радова – Радови на асфалтирању локалних општинских путева и улица: Балканска улица и улица Николе Јовановића, редни број ЈН 34/2017“. Понуђач је дужан да на коверти назначи назив, адресу, телефон и контакт особу.

Крајњи рок за подношење понуда је **16.10.2017.** године до **12,00** часова.

**Место, време и начин отварања понуда:** Јавно отварање понуда обавиће се **16.10.2017.** године у **12,30** часова у просторијама Oпштине Љубовија, Војводе Мишића 45, 15320 Љубовија, уз присуство овлашћених представника понуђача.

Поступак отварања понуда спроводи Комисија образована решењем Наручиоца.

**Услови под којима представници понуђача могу учествовати у поступку отварања понуда:** Представници понуђача који присуствују јавном отварању понуда, морају да доставе Комисији заведено и оверено овлашћење за учешће у поступку отварања предметне јавне набавке, у противном наступају као јавност и не могу предузимати активне радње у поступку (потписивање записника, истицање приговора и др).

**Рок за доношење одлуке:** Наручилац ће одлуку о додели уговора о јавној набавци донети у року од 10 дана од дана јавног отварања понуда.

**Лица за контакт:** Дарко Васић, дипл. инжењер грађевине, тел. 015/561-411, факс 015/562-870, сваког радног дана (понедељак-петак) у периоду од 7 до 15 часова.

Број: 404-41/2017-04

Датум: 15.09.2017. године

**КОМИСИЈА ЗА ЈАВНЕ НАБАВКЕ**

**ОПШТИНСКЕ УПРАВЕ ОПШТИНЕ ЉУБОВИЈА**